CELEX: C2005/281/23
Language: fi
Date: 2005-11-12 00:00:00
Title: Asia C-351/05: Euroopan yhteisöjen komission 22.9.2005 Viron tasavaltaa vastaan nostama kanne

12.11.2005   
            
            
               FI
            
            
               Euroopan unionin virallinen lehti
            
            
               C 281/12
            
         Euroopan yhteisöjen komission 22.9.2005 Viron tasavaltaa vastaan nostama kanne
   (Asia C-351/05)
   (2005/C 281/23)
   Oikeudenkäyntikieli: viro
   Euroopan yhteisöjen komissio on nostanut 22.9.2005 Euroopan yhteisöjen tuomioistuimessa kanteen Viron tasavaltaa vastaan. Kantajan asiamiehinä ovat B. Schima ja E. Randvere.
   Kantaja vaatii, että yhteisöjen tuomioistuin
   
               —
            
            
               toteaa, että Viron tasavalta ei ole noudattanut maakaasun sisämarkkinoita koskevista yhteisistä säännöistä ja direktiivin 98/30/EY kumoamisesta 26 päivänä kesäkuuta 2003 annetun Euroopan parlamentin ja neuvoston direktiivin 2003/55/EY (1) mukaisia velvoitteitaan, koska se ei ole täyttänyt kyseiseen direktiiviin perustuvaa velvollisuuttaan ilmoittaa kaikista laeista, asetuksista ja hallinnollisista määräyksistä, jotka ovat tarpeen direktiivin panemiseksi täytäntöön kansallisessa oikeudessa, vaan se on ilmoittanut ainoastaan osasta tällaisia lakeja, asetuksia ja hallinnollisia määräyksiä
            
         
               —
            
            
               velvoittaa Viron tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin täytäntöönpanoa varten säädetty määräaika päättyi 1.7.2004.
   
      (1)  EUVL L 176, 15.7.2003, s. 57.